<classify> Dušan ambaye yupo na timu Lushoto kwa ajili ya kambi ya wiki, ameliambia gazeti hili kuwa wachezaji wameonesha morali ya hali ya juu na kufanya programu yao kwenda vizuri, japo hali ya mvua mara nyingine ndio inakuwa kikwazo. Wachezaji wana nidhamu jambo linalonipa furaha mimi na wenzangu, ni timu nzima inaonekana kubadilika kila siku ukilinganisha na jinsi ambavyo tuliikuta, alisema Dušan.Pia alisema wanafanya mazoezi ya nguvu ili kujenga fitness na kuwafundisha mbinu za kisasa katika soka ili iwe rahisi kukabiliana na wapinzani pindi wanapokuwa uwanjani.Simba imetimiza siku saba tangu ilipoweka kambi wilayani Lushoto Mkoa wa Tanga katika safu ya milima ya Usambara kujiandaa na msimu wa Ligi Kuu Bara unaotarajiwa kuanza Agosti 23, mwaka huu.Baada ya kambi hiyo ya Lushoto, Simba itakwenda kuweka kambi visiwani Zanzibar ambako ndiko watakapocheza mechi kadhaa za kirafiki ili kocha aweze kupata kikosi cha kwanza.Simba inafanya mazoezi kwenye Uwanja wa Chuo cha Magamba na wakati mwingine kwenye Uwanja wa Chuo cha Irente Rainbow ikitegemea hali ya barabara inakuwaje, kwani wakati mwingine huwa haipitiki.Hata hivyo hali ya hewa ya Lushoto inamfurahisha kocha Dylan Kerr ambayo ni ya baridi kali lakini kwa wachezaji wamekuwa wakilalamika kutokana na baridi kali.  <topic>: MICHEZO 